《寄题竹轩》
元代·杜本

绿竹翛翛处，华轩楚楚深。莫留雏凤宿，晓听蛰龙吟。

月进窗棂影，云移几席阴。居然淇澳趣，莫使俗尘侵。

作者简介：（1276—1350）元清江人，字伯原，号清碧。博学，善属文。隐居武夷山中。文宗即位，闻其名，以币征之，不赴。顺帝时以隐士荐，召为翰林待制，奉议大夫，兼国史院编修官，称疾固辞。为人湛静寡欲，尤笃于义。天文、地理、律历、度数、无不通究，尤工于篆隶。有《四经表义》、《清江碧嶂集》等。